
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 53
                                                           din 16 martie 2018
           privind cuprinderea unor mijloace fixe în domeniul public şi completarea listei bunurilor din
               domeniul public al Municipiului Sighişoara aferente sistemului de alimentare cu apă şi de 
            canalizare la Contractul de Delegare a Gestiunii Serviciilor Publice de alimentare cu apă şi de 
                canalizare, înregistrat sub nr. 22/05.03.2010, la Asociaţia de Dezvoltare Intercomunitară 
       „Aquainvest Mureş” şi sub nr. 202662/05.03.2010, la S.C. Compania Aquaserv S.A. Tîrgu Mureş, 
                                            aşa cum a fost modificat prin actele adiţionale încheiate

   
Consiliul Local al Municipiului Sighişoara, întrunit în ședință extraordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6.531/08.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere nota de serviciu nr. 5.502/28.02.2018, prin care, Serviciul Tehnic, Investiţii - Urmărire Contracte, Monitorizare Servicii de Utilităţi Publice, transmite Biroului Buget, Contabilitate, Salarizare – Direcția Economică din cadrul Municipiului Sighişoara, valorile investiției: „Lucrări Tehnico – Edilitare, Blocuri de Locuințe pentru Tineret P+2E+M, strada Panseluțelor Sighișoara”, în vederea înregistrării acestora în evidențele contabile și darea lor în administrare;

Având în vedere nota de serviciu nr. 6.054/05.03.2018, prin care, Biroul Buget, Contabilitate, Salarizare – Direcția Economică din cadrul Municipiului Sighişoara, informează, în esenţă, faptul că, bunurile materiale de natura mijloacelor fixe rezultate în urma finalizării investiției: „Lucrări Tehnico – Edilitare, Blocuri de Locuințe pentru Tineret P+2E+M, strada Panseluțelor Sighișoara”, au fost înregistrate în contabilitate, în domeniul public al Municipiului Sighișoara;

Având în vedere prevederile Contractului de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010, la S.C. Compania Aquaserv S.A. Tîrgu Mureş, aşa cum a fost modificat prin actele  adiţionale încheiate;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 858 - 870 din Legea nr. 287/2009 privind Codul civil, republicat, cu modificările şi completările ulterioare, cu referire la proprietatea publică şi dreptul de administrare;

Având în vedere Raportul de specialitate al Direcţiei Administrarea Patrimoniului, înregistrat cu nr. 6.530/08.03.2018, prin care, se propune cuprinderea unor mijloace fixe în domeniul public şi completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare la Contractul de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010, la S.C. Compania Aquaserv S.A. Tîrgu Mureş, aşa cum a fost modificat prin actele adiţionale încheiate, îndeplinindu-se prevederile legale în acest sens;  
Având în vedere avizele favorabile ale comisiilor de comerț și socială;

În temeiul art. 36 (2) lit. „c” şi (9), art. 45 (3) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,  
                                                          H O T Ă R Ă Ş T E:
Art. 1. Se aprobă cuprinderea în domeniul public al Municipiului Sighişoara, a mijloacelor fixe rezultate în urma finalizării investiției: „Lucrări Tehnico – Edilitare, Blocuri de Locuințe pentru Tineret P+2E+M, strada Panseluțelor Sighișoara”, conform anexei nr. 1 și nr. 2 la prezenta hotărâre.

Art. 2. (1) Se aprobă completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare, conform art. 76 pct. 2 lit. b la Contractul de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010 la S.C. Compania Aquaserv S.A. Tîrgu Mureş, aşa cum a fost modificat prin actele adiţionale încheiate, cu mijloacele fixe aferente sistemului de alimentare cu apă și de canalizare, rezultate în urma finalizării investiției: „Lucrări Tehnico – Edilitare, Blocuri de Locuințe pentru Tineret P+2E+M, strada Panseluțelor Sighișoara”, având valoarea totală de inventar de 338.418,47 lei, identificate conform anexei nr. 1 și nr. 2 la prezenta hotărâre. 

(2) Completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare la Contractul de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010, la S.C. Compania Aquaserv S.A. Tîrgu Mureş, aşa cum a fost modificat prin actele adiţionale încheiate, se va face prin act adiţional.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice, Biroul Buget, Contabilitate, Salarizare - Direcţia Economică, Direcţia Administrarea Patrimoniului din cadrul Municipiului Sighișoara şi S.C. Compania Aquaserv S.A.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar                                                                    
                                   Contrasemnează/Avizat pentru legalitate

                     SECRETAR,



                       Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;

  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. S.C. Compania Aquaserv S.A. Tîrgu Mureş;

  1 ex. S.C. Compania Aquaserv S.A. - Sucursala Sighişoara.

  1 ex. Asociaţia de Dezvoltare Intercomunitară „Aquainvest Mureş” 

13 ex. 

B.A.
